ขนมของ Mandarin Oriental ถือเป็นสุดยอดขนมในดวงใจอยู่เสมอค่ะ แต่ก็ยังไม่เคยลองสาขาเกสรพลาซ่าเลยสักครั้ง คราวนี้ได้โอกาสฉลอง voucher ที่ได้จากวงในก็เลยได้โอกาสไปลองกันหน่อย โดยสาขานี้ร้านจะอยู่บริเวณชั้น G ซึ่งหาไม่ยากเลยค่ะ ให้สังเกตเสาสีเขียวๆ เข้าไว้นะคะ สำหรับร้านจะมีที่นั่งกระจายออกเป็นสองโซนทำให้แต่ละโซนมีที่นั่งไม่มาก บรรยากาศเงียบสงบดีค่ะ 

เลือกสั่ง Mandarin Oriental High Tea Set (550 บาท) ซึ่งจะเป็นชุดขนม ประกอบด้วย แซนด์วิช สโคน มาการอง และเค้ก นอกจากนี้ยังเลือกชาได้หนึ่งชนิดจากเมนู  Mariage Freres teas ค่ะ ชั้นบนของชุดไฮทีเป็นเซ็ตแซนด์วิชซึ่งในชั้นนี้ขอเทใจให้แฮมที่ใช้เป็นส่วนประกอบซึ่งทำให้รสชาติแซนด์วิชอร่อยม๊ากกก อีกอย่างที่ปลื้มมากเห็นจะเป็นพัฟไส้ผักโขมที่ทำเราคนที่ไม่กินผักอย่างเราหลงรักไปเลย ด้วยความที่แป้งนุ่มชุ่มเนยเข้ากันกับรสชาติผักโขม อืมมมม...ไม่น่ามีมาชิ้นเดียวเล๊ย ส่วนชั้นที่สองเป็นสโคน มีสองรสชาติ ได้แก่ สโคนราสพ์เบอร์รี่และอีกชิ้นเป็นสโคนใส่ลูกเกด เสิร์ฟมาคู่กับค็อทเทจชีสและแยมราสพ์เบอร์รี่ สโคนเสิร์ฟมาอุ่นๆ สำหรับสโคนราสพ์เบอร์รี่อร่อยกำลังดี มีกลิ่นหอมกรุ่นๆ แต่อีกชิ้นออกแนวร่วนไปหน่อย ชั้นล่างสุดเป็นมาการองสองรสก็คือเป็นพีนัท สอดไส้ด้วยสิ่งที่เหมือนจะเป็นราสเบอร์รี่ค่ะ อร่อยกรุ่นกลิ่นถั่วมันๆ ฟรุ้งฟริ้ง อีกชนิดเป็นมาการองยูซุรสชาติออกเปรี้ยวโดยเฉพาะไส้นี่จี๊ดจ๊าดดีค่ะ นอกจากนี้ชั้นล่างก็ยังมีเค้กสามชนิด เป็นชิฟฟ่อนเค้กเปรี้ยวๆ กับฟรุ๊ตเค้ก ฟรุ้ตเค้กอร่อยกว่าค่ะ ผลไม้มาแบบจัดเต็มมาก ส่วนอีกชนิดเป็นเค้กหลายชั้นสอดไส้เลเยอร์เปรี้ยวๆ อร่อยดี นอกจากนี้ก็ยังมี...เอิ่ม ถามคุณพนักงานมาแล้วแต่ดันลืมชื่อซะงั้น มันเหมือนคัสตาร์ดรสกาแฟเสิร์ฟมาในถ้วยเล็กๆ เนื้อนุ่มเนียนมากค่ะ 

ส่วนชาที่มาในเซ็ตเราเลือกเป็น Oriental เพราะอยากลองเปลี่ยนรสชาติดูบ้าง (ปกติกินแต่ Fuji Yama ซึ่งเป็นชาเขียวค่ะ) โดย Oriental จะให้รสฝาดแต่ก็แก้เลี่ยนจากขนมได้ดีทีเดียว ...แต่คราวหน้าคงกลับไปซบอก Fuji Yama เหมือนเดิมล่ะค่ะ กานี้กินได้สองคนพอดีเลย

ร้านคิด service charge 10% เมื่อรวมแล้วก็เลยเป็น 605 บาท แต่เราใช้ voucher ก็เลยจ่ายไปแค่ 105 บาทค่ะ โดยรวมถือว่าอาหารทุกอย่างรสชาติดีมากกกก แต่การบริการยังไม่ถูกใจเท่าที่ควรค่ะทั้งที่ลูกค้าน้อยแต่ก็เหมือนพนักงานไม่ค่อยมาสนใจเท่าไหร่ ต่างจากสาขาพารากอนที่การบริการดีเลิศ จนรู้สึกผิดหวังเรื่องการบริการของสาขานี้มากทีเดียว

